stanford-oval/wikipedia huggingface dataset:
מיץ אשכוליות

| --- | --- |

 
 מאכלים
 סוג:  citrus juice 
 אופן הגשה:  מיץ
 מרכיבים עיקריים:  אשכולית 
 
מיץ אשכוליות לבן
מיץ אשכוליות הוא מיץ פירות ומשקה המופק מסחיטת אשכוליות. מיץ האשכוליות עשיר בוויטמין C וטעמו בדרך כלל הוא חמוץ מאוד. ישנם סוגים רבים של מיצי אשכוליות, הנפוצים ביותר הם מיץ אשכוליות לבן, ורוד ומיץ אשכוליות אדום.
למיץ אשכוליות יש השפעה רבה מבחינה בריאותית: בשל תגובתו עם תרופות שכוללות קפאין, המיץ יכול לשנות את האופן שבו התרופות מטפלות בגוף.
מיץ האשכוליות מיוצר ביצור מסחרי ומכיל סוכר, דקסטרוז, גלוקוז וחומצות כגון, benzoic וcellulase.
על פי תקנות של מנהל המזון והתרופות האמריקאי, מיץ האשכוליות אמור להכיל כ-70 מיליגרם של אשלגן ל-100 מיליליטר מיץ. במהלך תהליך הייצור, המיץ חייב להכיל 0.7% עד 2.1% חומצה לפי משקל חומצה ציטרית. מיץ אשכוליות משמש בנוסף לייצור מגוון בשמים לטיהור ריח וטואלט.
מיץ אשכוליות משמש במספר קוקטיילים, כגון רוח הים המורכב ממיץ אשכוליות, וודקה ומיץ אוכמניות.
השפעות בריאותיות וסכנות

מיץ אשכוליות ידוע כמסוכן כאשר הוא מערבבים אותו עם תרופות רבות. הסיבה לכך היא עקב מרכיבים מסוימים במיץ האשכוליות (כמו פלבונואידים) הגורמים לעיכוב בפעילותיו של אחד האנזימים, שאחראים לפירוק התרופות בגוף. אנזים זה ממוקם בדפנות של המעי הדק, ותפקידו לפרק תרופות לפני שהן נספגות בזרם הדם. כאשר מעוכב האנזים, ישנה עליה משמעותית ברמות התרופות בדם, וכתוצאה מכך, נגרמת הרעלה.
לעומת זאת, מיץ האשכוליות מגביר את החומציות של מיץ הקיבה, ולכן הוא מומלץ לאנשים עם חומציות נמוכה.
| --- | --- |
 ערך תזונתי ל-100 גרם
 
 מים:  90 ג'
 
 קלוריות:  39 קק"ל
 
 חלבונים:  0.5 ג'
 פחמימות:  9.2 ג'
 שומן:  0.1 ג'
 
 ויטמינים:  ‏
  ‑ ויטמין A:  22 מק"ג
  ‑ ויטמין C:  38 מ"ג
 
 ברזל:  0.2 מ"ג
 סידן:  9 מ"ג
 מגנזיום:  12 מ"ג
 זרחן:  15 מ"ג
 אשלגן:  162 מ"ג
 נתרן:  1 מ"ג
 
 מקור: משרד החקלאות האמריקני
השפעות בריאותיות וסכנות > ערך תזונתי

מיץ אשכוליות מכיל כ-39 קלוריות. יש בו 0.5 גרם חלבונים ו-9.2 ג' פחמימות. בנוסף, יש בו 22 מק"ג ויטמין A ו-38 מ"ג ויטמין C. יש בו כ-0.2 מ"ג ברזל, 9 מ"ג סידן, 12 מ"ג מגנזיום, 162 מ"ג אשלגן ו-1 מ"ג נתרן.
הערות שוליים

↑  Grapefruit, www.whfoods.com (באנגלית)
↑  P. J. Fellers, S. Nikdel, H. S. Lee, Nutrient content and nutrition labeling of several processed Florida citrus juice products, Journal of the American Dietetic Association 90, August 1990, עמ' 1079–1084
1 2  Legislative Services Branch, Consolidated federal laws of canada, Food and Drug Regulations, laws.justice.gc.ca (באנגלית)
↑  מיץ אשכוליות מסוכן לבריאות?, באתר כללית
| מיצים |
| --- | --- | --- |
| מיצי פירות | מיץ אוכמניות • מיץ אשכוליות • מיץ חמוציות • לימונדה • לימונענע • מיץ ענבים • מיץ פטל • מיץ רימונים • מיץ תפוזים • מיץ תפוחים • מיץ אננס |  |
| מיצי ירקות | מיץ גזר • מיץ מלפפונים • מיץ עגבניות |  |
| שונות | אוטיי • סיידר • עשב חיטה • צום מיצים • שייק |  |
| --- | --- |
בקרת זהויות :  LCCN: sh88000163
מפה בתימטרית

מפה בתימטרית של לוהיהי.
מפה בתימטרית של אגם בר.
מפה בתימטרית או מפה בטימטרית היא מפה טופוגרפית המציגה את פני השטח מתחת לפני הים בדומה לאופן בו מפה טופוגרפית מציגה את פני השטח מעל פני הים.
בעוד שבמפה טופוגרפית על מימית, גובה הייחוס הוא פני הים, וההרים נמצאים בנקודות הגבוהות יותר של המפה, במפה בתימטרית ה"הרים" התת-מימיים הם בעלי נתונים נמוכים יותר, ואילו הבקעים התת-מימיים הם בעלי הנתונים הגבוהים יותר של המפה.
מפה בתימטרית נועדה להציג את פני השטח, ובכך היא שונה ממפה הידרוגרפית (מפת ניווט ימי) אשר נועדה לצורכי ניווט ימי בטוח ומציגה בעיקר מכשולי ניווט (כאשר אין במפות אלה התייחסות לעומקים גדולים, משאלה אינם רלוונטיים לניווט הימי הרגיל.
ראו גם

הידרוגרפיה
פרויקט המיפוי הבתימטרי הלאומי של ישראל
מוסטפא מוחמד-נג'אר

מוסטפא מוחמד-נג'אר (בפרסית:مصطفی محمدنجار; נולד ב-2 בדצמבר 1956) הוא פוליטיקאי איראני ואיש משמרות המהפכה בדרגת בריגדיר גנרל. כיהן בעבר כשר הפנים ושר ההגנה של איראן, והוטלו עליו עיצומים במדינות רבות בעולם.
ביוגרפיה

נולד ב-2 בדצמבר 1956 בטהרן שבאיראן. הוא ממוצא אזרי.
הוא בוגר המכון הטכנולוגי ע"ש נסיר א-דין טוסי (אנ') משנת 1977.
עם הקמת משמרות המהפכה בשנת 1979 הוא הצטרף לארגון, ושירת, בין השאר, בלבנון. על פי דיווחים שונים הוא שירת גם בכורדיסטן האיראנית במהלך מלחמת איראן-עיראק. עד פרישתו הגיע לדרגת בריגדיר גנרל.
שר ההגנה

ב-9 באוגוסט 2005 מונה לשר ההגנה על ידי מחמוד אחמדינז'אד. הוא כיהן בתפקיד עד 3 בספטמבר 2009.
שר הפנים

לאחר הבחירות ב-2009 בהן נבחר אחמדינז'אד לתקופת כהונה נוספת, הוא מינה את אחמד וחידי לשר ההגנה, ואת מוחמד-נג'אר לשר הפנים.
הוא כיהן בתפקיד שר הפנים מ-3 בספטמבר 2009 עד 15 באוגוסט 2013. כשר הפנים כיהן כסגן המפקד העליון של כוחות ביטחון הפנים באיראן, והיה אחראי לדיכוי אלים של הפגנות, והגברת המעקב אחר רשתות האינטרנט באיראן.
ב-2023 הוזכר כמועמד אפשרי להחליף את עלי שמח'אני בתפקיד מזכיר המועצה העליונה לביטחון לאומי.
עיצומים בינלאומיים

בעקבות פעילותו כשר הפנים לדיכוי אלים של הפגנות (ובמסגרת זו ההפגנות לאחר הבחירות ב-2009 והרג המפגינים בהפגנות ביום העשוראא ב-27 בדצמבר 2009) הוטלו עליו עיצומים בכמה מדינות בעולם, ביניהם ארצות הברית וכמה ממדינות אירופה.
חיים אישיים

הוא נשוי ואב לארבעה (שלוש בנות ובן).
הערות שוליים

↑  وزير كشور: كنترل لازم در مرزها وجود ندارد, پایگاه خبری تحلیلی فردا | Farda News, ‏2010-07-18 (בפרסית)
↑  דמיאן פצ'טר, דיווח: "ניקוי אורוות" בצמרת האיראנית, באתר www.israelhayom.co.il, ‏13/1/2023
↑  דודי כהן, עימותים בטהרן: שוטרים ירו למוות ב-4 מפגינים, באתר ynet, 27 בדצמבר 2009
1 2  Fact Sheet: New Executive Order Targeting Iranian Officials Responsible For Or Complicit In Serious Human Rights Abuses, U.S. Department of the Treasury, ‏2024-12-23 (באנגלית)
↑  Sanctions List Search, sanctionssearch.ofac.treas.gov
↑  Mostafa Mohammad Najjar, OpenSanctions.org, ‏1956-02-12 (באנגלית)
↑  מוסטפא מוחמד-נג'אר (בפרסית) (ארכיון)
| --- | --- |
בקרת זהויות :  GND: 1202499740  VIAF: 4819157884811760620005   WorldCat (עם VIAF): 4819157884811760620005
מחלת הלגיונרים

| --- | --- |

החיידק הגורם למחלה
 תחום:  מחלות זיהומיות 
 תסמינים:  כאב ראש, כאבי שרירים, צמרמורת, שיעול, חום, דלקת ריאות 
 טיפול:  אריתרומיצין  gatifloxacin  אזיתרומיצין  דוקסיציקלין  moxifloxacin  לבופלוקסצין  levofloxacin hemihydrate  טרולאנדומיצין  ציפרופלוקסצין 
 קישורים ומאגרי מידע
 eMedicine:  article/220163 
 DiseasesDB:  7366
 MeSH:  D007876
 MedlinePlus:  000616
 סיווגים
 ICD-10:  A48.1, A48.2
 ICD-11:  1C19 
 
מחלת הלגיונרים (Legionellosis) היא מחלה זיהומית הנגרמת על ידי החיידק ליגיונלה פנאומופילה. התגלתה לראשונה ב-1976 כאשר אנשים רבים לקו במחלה בכינוס של הלגיון האמריקאי בבית מלון בפילדלפיה. בין 8,000 ל-18,000 בני אדם לוקים במחלה מדי שנה בארצות הברית. לחיידק יש יכולת לזהם מערכות מיזוג אוויר ובכך לגרום להדבקה.
אודות החיידק

חיידק הלגיונלה מצוי בסביבה הטבעית בעיקר במים חמים (בחום של ג'קוזי או מעיינות חמים), מגדלי קירור, מערכות צנרת גדולות או במערכות מיזוג אוויר של בניינים גבוהים. החיידק אינו מצוי במערכות מיזוג אוויר של כלי-רכב. המקומות השכיחים ביותר להימצאות החיידק כוללים בתי מלון, אוניות, סאונה, מי ברז ומגדלי קירור.
החיידק מומת תוך שתי דקות בטמפרטורת מים של 66° צלזיוס, בטווח 70°-80° צלזיוס החיידק מת מידית.
מותו של החיידק בטמפרטורה זו מובטח רק בתנאי מעבדה. במערכת צנרת המים גם ב80° נרשמה אוכלוסיית חיידקים משמעותית, בשל הימצאותו של החידק ברובד הביופילם – מושבות חיידקים וחד-תאיים המשולבות במשקעי גיר וחלודה – הנצמדות אל פנים הצינורות. הביופילם מסייע לחיידקים בוויסות הטמפ' ובהישרדות גם בתנאים קיצוניים.
חיידק זה גם גורם בשיעורים גבוהים יותר למחלה דמוית שפעת בשם קדחת פונטיאק. מחלה זו מופיעה בעיקר בקיץ בניגוד לשפעת. למחלה זו אין חיסון יעיל מאחר שהיא עלולה להיגרם על ידי כ-70 וריאנטים שונים של החיידק.
החיידק פוגע בבני אדם דרך הנשימה – כאשר טיפות מים מזוהמים בגודל עד 5 מיקרון חודרות לגוף. על כן מקלחות ואמבטי זרמים (ג'קוזי) הם מקום מועד להדבקות. מה גם שטמפרטורת הריבוי המיטבית של החיידק זה היא 38° – כמו הטמפרטורה המרבית המותרת בג'קוזי (מאחר שב40° הסיכון להתקפי לב גדל פי שלושה).
המחלה ידועה כמחלת תיירים, גם בגלל הימצאות החיידקים במידה מרובה בצנרת בתי מלון, אבל בעיקר מפני שבצנרת הבית של התייר עומדים מים ללא זרימה – מה שמאפשר התפתחות מרובה של מושבות חיידקים, וכאשר פותחים את זרם המים לראשונה לאחר מספר ימים – כמות גדולה של רובד חיידקי מתוספת לזרם המים הראשוני ובכך מגדילה בצורה משמעותית את הסיכון לחלות. הפתרון לכך הוא לפתוח את זרם המים במקלחת במשך דקה וחצי מבלי לנשום את הטיפות, ולאוורר את המקום.
סימפטומים

חום גבוה, שיעול, ליחה, כאבי ראש, כאבי שרירים, עייפות, חוסר תיאבון, שלשול והקאות, בלבול ואיבוד הזיכרון. כמו כן, מערכת הכליות והכבד עלולים להיפגע וגם התפתחות דלקת ריאות. כיוון שהסמפטומים דומים לדלקת ריאות, הדבר גורם לאבחון מוטעה. סימפטומים בדרך כלל מתחילים בין יומיים ל-14 יום מרגע החשיפה לחיידק.
דיאגנוזה

רוב האנשים הנחשפים לחיידק לא מפתחים את המחלה. החיידק מסוגל להדביק בכל גיל, אך מרבית הלוקים במחלה הם מבוגרים, מעשנים, ולעיתים כבר חולים בדלקת ריאות כלשהי. החיידק לא מסוגל לעבור מאדם לאדם. ניתן למצוא את החיידק בגוף על ידי צילומי רנטגן של בית החזה, בדיקת שתן, בדיקת דם או בדיקה של הליחה. ניתן לטפל במחלה בעזרת אנטיביוטיקה אם היא מתגלה בזמן. חמישה עד שלושים אחוזים מהחולים מתים מהמחלה.
ראו גם

דלקת ריאות
הערות שוליים

↑  http://www.cdc.gov/ncidod/dbmd/diseaseinfo/legionellosis_t.htm
↑  מונחים רפואיים | Infomed
1 2 3 4  REDIRECT Disease Listing, Legionellosis, General Information | CDC Bacterial, Mycotic Diseases
↑  http://www.who.int/water_sanitation_health/emerging/legionella.pdf
↑  1Pontiac fever
↑  Legionnaire's Disease : OSH Answers
| --- | --- |
בקרת זהויות :  NKC: ph137958 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מטרויד (משחק וידאו)

| --- | --- |

 כללי
 תאריך הוצאה:  6 באוגוסט 1986 
 סוגה:  משחק פעולה-הרפתקאות
 פיתוח:  Nintendo Research & Development 1 
 הוצאה לאור:  נינטנדו 
 ארץ מקור:  יפן 
 סדרה:  מטרויד 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Game Boy Advance, Nintendo Entertainment System, Family Computer Disk System 
 
צילום מסך מתוך המשחק
מטרויד (באנגלית: Metroid) הוא משחק פעולה-הרפתקאות שפותח ופורסם על ידי חברת נינטנדו עבור קונסולת המשחקים NES של נינטנדו. המשחק יצא במקור לשווקים ביפן ב-6 באוגוסט 1986.
הצלחת המשחק תוביל בהמשך גם להתפתחות של ז'אנר משחקי ה"מטרוידבניה" המשלב משחק פלטפורמה, ובו השחקנים צריכים לחקור עולמות גדולים בצורה לא ליניארית, לפתור חידות שונות, ולמצוא פריטים חדשים שיסייעו להם לגשת לאזורים חדשים.
משחקיות

מטרויד הוא משחק פעולה-הרפתקאות בו השחקן שולט בצייד הראשים סאמוס ארן. עלילת המשחק מתרחשת בכוכב זבס אשר הינו עולם משחק גדול ופתוח שמכיל אזורים שונים אשר ניתן לעבור ביניהם באמצעות דלתות ומעליות. בתחילת המשחק כלי הנשק היחיד של סאמוס ארן הוא אלומת כוח חלשה, והיא מסוגלת גם להתחמק מהאויבים באמצעות קפיצות. השחקן צריך לחקור אזורים שונים בעולם במשחק, לאסוף Power-ups אשר מעניקים לסאמוס יכולות מיוחדות ומשפרים את השריון והנשק של הדמות, ומאפשרים לסאמוס להיכנס לאזורים שלא היו נגישים לפני כן.
בנוסף לאויבים השונים הפזורים ברחבי השלבים, על מנת להתקדם במשחק צריכים גם להביס שני בוסים - קרייד ורידלי. כאשר משמידים את האויבים רגילים בדרך כלל משיגים כתוצאה מכך את כלי הנשק שלהם. לאחר שמביסים גם את קרייד וגם את רידלי יש להביס את הבוס העיקרי במשחק - אמא מוח.
עלילה

שודדי החלל תוקפים ספינת מחקר בבעלות הפדרציה הגלקטית וגונבים דגימות של צורות חיים טפיליות שהתגלו בכוכב הלכת SR388 המכונות "מטרוידים" אשר מסוכנות במיוחד, מסוגלות לשאוב את האנרגיה של כל אורגניזם עד שהוא מת. שודדי החלל מתכננים לשכפל את אותם היצורים ולאחר מכן להשתמש בהם כנשק ביולוגי על מנת להשמיד את כל היצורים החיים שמתנגדים להם בכדי לשלוט בגלקסיה.
הפדרציה הגלקטית מצליחה לאתר את הבסיס של שודדי החלל אשר נמצא בכוכב זבס.
כמוצא אחרון הפדרציה מחליטה לשלוח לבסיס של שודדי החלל את צייד ראשים המסתורי סאמוס ארן במטרה שישמיד את היצור שהם גנבו וכמו גם יביס את "אמא מוח" אשר הינה צורת החיים הביומכנית אשר הינה מנהיגת שודדי החלל.
הטוויסט בעלילת המשחק הוא שבסוף המשחק נחשף שסאמוס היא למעשה אישה.
משחקי המשך ומשחקי ספין אוף

ההצלחה של המשחק הובילה לכך שלאורך השנים פותחו מספר משחקי המשך ומשחקי ספין אוף בזיכיון.
הערות שוליים

↑  Metroid Instruction Booklet (PDF). USA: Nintendo of America. 1989. NES-MT-USA-1. ארכיון (PDF) מ-23 ביוני 2017. נבדק ב-4 ביולי 2017. {{cite book}}:  (עזרה)
↑  Shoemaker, Brad. "The History of Metroid". GameSpot. p. Metroid. אורכב מ-המקור ב-3 באוקטובר 2013. נבדק ב-8 באפריל 2014. {{cite web}}:  (עזרה)
| --- | --- |
בקרת זהויות :  MusicBrainz work: 5c6a0cb6-ba8f-45f4-b7f1-99194b782ab5
מצר אקשי

| --- | --- |

 מידע כללי
 מיקום:  הים הפנימי סטו
 מקשר:  בין מפרץ אוסקה לים הארימה
 מפריד:  בין אי אוואג'י לבין האי הונשו
 סוג:  מצר ים 
 מידות
 עומק מרבי:  100 מטר
 מידע נוסף
 מדינות באגן הניקוז:  יפן יפן
 גשרים:  גשר אקשי-קייקיו
 קואורדינטות:  34°37′22″N 135°0′49″E﻿ / ﻿34.62278°N 135.01361°E﻿ / 34.62278; 135.01361
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מצר אקשי(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מצר אקשי
 
מצר אקשי (ביפנית: 明石海峡) הוא מצר ים ביפן בין קצהו הצפוני של האי אוואג'י לבין האי הונשו (או ליתר דיוק לבין העיר אקשי השוכנת מערבית לעיר קובה). הוא מקשר בין מפרץ אוסקה ממזרח לים הארימה ממערב, המהווים שניהם חלק מהים הפנימי סטו.
רוחבו של המצר בנקודה הצרה ביותר הוא 3.6 ק"מ ועומקו המרבי 100 מטר.
גשר אקשי-קייקיו החוצה את המצר, מחבר את העיר אוואג'י באי אוואג'י עם העיר קובה באי הונשו. הגשר נחשב לגשר התלוי הארוך ביותר בעולם.
הערות שוליים

↑  במובן רחב יותר, גשר אקשי-קייקיו הוא חלקו הצפוני של הכביש המהיר קובה-אוואג'י-נארוטו (Kobe-Awaji-Naruto Expressway) בחיבור שבין העיר קובה שבאי הונשו דרך האי אוואג' וגשר תלוי נוסף – גשר נארוטו מעל למצר נארוטו – לבין העיר נארוטו שבאי שיקוקו. (לחצו לצפייה במפה   כביש מהיר קובה-אוואג'י-נארוטו מסומן בצהוב)
| --- | --- |
בקרת זהויות :  GND: 7588747-2 
ערך זה הוא קצרמרבנושא גאוגרפיה של יפן ובנושא גופי מים. אתם מוזמנים לתרום לוויקיפדיה ו.
מבט אווירי על מצר אקשי וגשר אקשי-קייקיו
מלחמת האזרחים במאלי

מלחמת האזרחים במאלי היא מלחמת אזרחים שהחלה בינואר 2012 בין צפון מאלי לדרומה.
מהלך המלחמה

החל מ-16 בינואר ועד מרץ 2012 התחוללה עיקר הלחימה בשלוש ערים במזרח המדינה: מנקה (אנ'), תסלית (אנ') ואגלהוק (אנ'). בסבב לחימה שהחל ב-11 במרץ ניצחו המורדים את צבא מאלי בתסלית, והחלו בהתקדמות לפנים הארץ.
ב-22 במרץ 2012 הדיח צבא מאלי את נשיא מאלי אמדו טומני טורה, בעקבות הניהול הכושל של המלחמה. במקומו הקים גוף בשם 'הוועדה הלאומית לשמירת הדמוקרטיה והמדינה' שעמד בראשו אמדו טומני טורה.
ב-6 באפריל הכריזו המורדים על עצמאות אזוואד.
המורדים גירשו את צבא מאלי מהשטח שכבשו בצפון מאלי, ובמשך כשנתיים נשאר השטח אצלם, ללא כל התערבות של צבאות אחרים. כל אותו זמן ביקשה ממשלת מאלי עזרה צבאית זרה כדי לכבוש מחדש את הצפון.
ב-11 בינואר 2013 החל הצבא הצרפתי במבצע סרוואל, פעולות נגד המורדים. כוחות ממדינות אחרות באיחוד האפריקאי הגיעו לאזור זמן קצר לאחר מכן. עד 8 בפברואר באותה השנה נכבש השטח שהוחזק על ידי המורדים על ידי צבא מאלי ובעזרת הקואליציה הבינלאומית.
עסקת שלום בין הממשלה למורדים טוארג נחתמה ב-18 ביוני 2013. עם זאת, ב-26 בספטמבר 2013 פרשו המורדים מהסכם השלום וטענו כי הממשלה לא כיבדה את התחייבויותיה בהסכם.
הסכם הפסקת אש חדש נחתם ב-19 בפברואר 2015 באלג'יר שבאלג'יריה, אולם הלחימה עדיין נמשכת, אם כי בעוצמה נמוכה יותר מבעבר.
ראו גם

מבצע סרוואל
משבר בני הערובה באתר הגז עין אמנאס
הערות שוליים

↑  "Communiqué N°14-04-04-2012 - Fin des Opérations Militaires". Mnlamov. נבדק ב-12 בינואר 2013. {{cite web}}:  (עזרה)
↑  הניו יורק טיימס, קצינים השתלטו על ארמון הנשיאות במאלי; הנשיא נמלט, באתר הארץ, 22 במרץ 2012
| --- | --- |
בקרת זהויות :  NKC: ph829087 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
מזרק

ערך זה עוסק במכשיר המשמש להזרקת חומר אל הגוף. אם התכוונתם לכלי שרת ששימש במשכן ובבית המקדש, ראו .
מזרק רפואי טיפוסי עם מחט
מזרק הוא מכשיר המשמש להזרקת חומר אל הגוף תוך עשיית נקב זעיר בעור, להוצאת חומר מאיבר בגוף, או לשטיפת חלל מסוים בגוף. המזרק בדרך כלל מורכב מבוכנה הנמצאת בתוך שפופרת המחוברת למחט חלולה או לצינורית דקה.
המילה מזרק מעלה בדרך כלל קונוטציה רפואית, אך למזרק שימושים נוספים.
היסטוריה

המאה ה-9: המנתח עמאר אבן עלי אל מסואלי (ממוסול) תיאר בספרו שהתפרסם במצרים הפאטמית מזרק לטיפול בקטרקטים.
שנת 1650: בלז פסקל המציא את המזרק (לא בהכרח תת-עורי) ליישום חוק פסקל.
שנת 1760: הרפואה מתחילה להשתמש בזריקות תוך ורידיות ואינפוזיות.
שנת 1853: צ'ארלס גבריאל פרווז ואלכסנדר ווד מפתחים את המזרק התת-עורי עם מחט עדינה דייה לחדירת העור.
שנת 1899: לטישה ממפורד גיר רושמת פטנט על מזרק רקטלי עם בוכנה מעוקלת לשימוש ביד אחת.
שנת 1956: רוקח וממציא מניו זילנד, קולין מורדוך רושם פטנט על מזרק פלסטיק
שנת 1974: פטנט אמריקאי מציג מזרק פלסטיק חד פעמי.
מזרקים רפואיים > מזרקי אינסולין (U-100)

מזרקי האינסולין ומתוכננים במיוחד להזרקה עצמית, מתאפיינים במחט קצרה ובעלי תכונות ידידותיות לשם הקלה על המזריק.
מזרקים רפואיים > מזרקים בעלי מחט רב פעמית

פרק זה לוקה בחסר. אנא תרמו לוויקיפדיה ו.
שימושים מעבדתיים שאינם רפואיים

פרק זה לוקה בחסר. אנא תרמו לוויקיפדיה ו.
שימושים אחרים

מדידת נפח ומתן תרופה נוזלית לילדים או לבעלי חיים דרך הפה.
מזרק ללא מחט משמש לעיתים להנקה מלאכותית של תינוקות או גורים של יונקים אחרים.
לעשיית חוקן או ניקוי בלחץ אדים.
לשם מילוי ראשי דיו למדפסת.
שימון נקודתי במכשירים מכניים קטנים.
בבישול, יש המשתמשים במזרק ללא מחט להחדרת מלית למאפים או ליצירת עיטורים (למשל בקרם או קצפת).
בשנים האחרונות משתמשים בו למילוי מאכל נוזלי (כמו שוקולד מומס) לצורכי מאכל בלבד.
מזרק ללא מחט משמש טכנאי מחשבים לצורך הזרקת מעט משחה תרמית על גבי המעבד של המחשב לשם קירור יעיל יותר של המעבד בעת פעילות המחשב ומניעת התחממות המעבד.
הערות שוליים

↑  Islamic Culture and the Medical Arts - Ophthalmology and Surgery, U.S. National Library of Medicine
↑  קישור לפטנט של לטישה ממפורד גיר בגוגל Letitia mumford geer, נבדק ב-2022-03-02
| --- | --- |
בקרת זהויות :  NKC: ph335381
מלכי המלכים

"מלך מלכי המלכים" הוא סינגל שהוקלט על ידי הזמר הישראלי אייל גולן. השיר יצא לאור ב-26 במרץ 2012, ונכנס לאלבומו ה-15 של גולן, "נגעת לי בלב".
רקע וכתיבה

השיר נכתב על ידי הפזמונאי עדי כבירי, והולחן על ידי המלחין נאור סינואני. הופק על ידי אבי גוטמן.
בשיר פונה הדובר אל מלך מלכי המלכים, ועוסק רובו בהודיה על חיים, אושר, בכי וצחוק.
המלים הפותחות את השיר הן "סלח לי אבי כי חטאתי לך", שמקורן בנוסח שונה בתהילים מ"א ה:"יְהוָה חָנֵּנִי רְפָאָה נַפְשִׁי כִּי חָטָאתִי לָךְ".
בנצרות המשפט תופס חלק בוידוי.
הצלחה

השיר הגיע ל-8.8 מיליון צפיות ביוטיוב נכון לאפריל 2023 וזכה לעשרות גרסאות כיסוי על ידי אמנים שונים, בהם ניתן למנות את אוהד מושקוביץ, המכביטס, מקהלת פרחי ירושלים ומקהלת הרבנות הצבאית.
מסילת הרכבת ליברפול מנצ'סטר

| --- | --- |

 מידע כללי
 מדינה:  הממלכה המאוחדת
 עיר:  לנקשייר 
 מידע על ההקמה
 פתיחת הקו:  15 בספטמבר 1830 
 מידע על הקו
 אורך הקו:  50 ק"מ 
 רוחב המסילה:  1435 מ"מ 
 
מסילת הרכבת ליברפול - מנצ'סטר (L&MR) הייתה מסילת הרכבת הבין-עירונית הראשונה בעולם. היא נפתחה ב-15 בספטמבר 1830 בין העיירות ליברפול ומנצ'סטר במחוז לנקשייר בצפון-מערב אנגליה. זה הייתה גם מסילת הברזל הראשונה שהסתמכה באופן בלעדי על קטרים המונעים בכוח קיטור, (ללא תלות בסוסים); המסילה הראשונה שיהיה כפולה לחלוטין לכל אורכה; קו הרכבת הראשון שיש לו מערכת איתות אמיתית; הקו הראשון עם לוח זמנים מלא; והראשון לשנע דואר. המסילה תוכננה ונבנה על ידי ג'ורג' סטיבנסון ואורכה היה 50 קילומטרים (31 מייל).
מסילת הרכבת נבנתה בעיקר כדי לספק הובלה מהירה יותר של חומרי גלם, מוצרים מוגמרים ונוסעים בין נמל ליברפול למפעלי הכותנה והמפעלים של מנצ'סטר והעיירות הסובבות אותה. רכבות הובלו על ידי קטרי קיטור של החברה בין שתי הערים, אם כי הותרו עגלות וקרונות פרטיים. הובלה בכבלים של רכבות משא בוצעה במורד מנהרת ה-Wapping באורך 1.26 מייל (2.03 ק"מ) שהייתה בעלת שיפוע תלול בדרך מצומת אדג' היל לרציף ליברפול.
קו הרכבת הצליח כלכלית, והשפיע על התפתחות מסילות הברזל ברחבי בריטניה בשנות ה-30 של המאה ה-19. מסילות ברזל באותו זמן פותחו על ידי חברות פרטיות למטרת רווח. הנסיעה ברכבת הייתה מהירה, זולה ויותר נוחה ביחס לחלופות (סוסים, או שיט באוניה) ולכן מסילות הברזל התפתחו במהירות. בין 1826 ל-1836 נפתחו מסילות באורך כולל של 378 מיילים. ב-1844 נפתחה המסילה South Eastern Railway שהגיע עד דובר, והאורך הכולל של המסילות במדינה הגיע ל-2210 מיילים. Railways, www.parliament.uk (באנגלית) ועד 1850 מחוזות רבים באנגליה קושרו זה לזה ואל לונדון הבירה.
בשנת 1845 נקלטה הרכבת על ידי שותפתה העסקית העיקרית, Grand Junction Railway (GJR), אשר בתורה אוחדה בשנה שלאחר מכן עם הרכבת של לונדון וברמינגהם ועם הרכבת מנצ'סטר וברמינגהם כדי ליצור את חברת הרכבת לונדון וצפון מערב (אנ') שפעלה עד 1922.
בניית המסילה וחנוכתה

בעת בניית מסילת סטוקטון ודרלינגטון הבחין סטיבנסון כי אף עליות מתונות במסילה מפחיתות במידה רבה את מהירות הרכבת. הוא הגיע למסקנה כי יש לתכנן מסילות רכבת כך שתהיינה מישוריות ככל האפשר. ידע זה הוא יישם בעת שעבד בבנית מסילת בולטון ולי וכן מסילת ליברפול ומנצ'סטר. לצורך השגת המטרה של מישוריות המסילה הוא תכנן שורה של סוללות, תעלות וגשרים בתוואי הדרך. בשנת 1829, לקראת סיום סלילת מסילת ליברפול ומנצ'סטר הכריזו מנהלי החברה על תחרות לבניית הקטרים בהם ייעשה שימוש במסילה זו. סטיבנסון עזר לבנו רוברט סטיבנסון לבנות לצורך התחרות את הקטר "רוקט", אשר גבר על תשעה מועמדים אחרים והפך לקטר הקיטור המפורסם ביותר בעולם.
ב-15 בספטמבר 1830 נפתחה לתנועה מסילת ליברפול - מנצ'סטר, בטקס רב-רושם בהשתתפות נכבדים רבים ובהם ראש ממשלת בריטניה, הדוכס מוולינגטון. על הטקס העיבה תאונת רכבת שבה נהרג חבר פרלמנט בריטי, ויליאם האסקיסון, כתוצאה מפגיעת הקטר "רוקט", אולם המסילה הייתה להצלחה מיידית ושמו של סטיבנסון יצא למרחוק.
הערות שוליים

↑  Tracks in time: 200 years of locomotive technology
↑  ראו המפה של Charles Cheffins בערך בויקיפידה באנגלית
| --- | --- |
בקרת זהויות :  GND: 1087434653  LCCN: n50049490  VIAF: 143035157   WorldCat (עם VIAF): 143035157
לב אחד - סיוע אזרחי בחירום

| --- | --- |

 מדינה:  ישראל 
 מטה הארגון:  כפר אדומים 
 תקופת הפעילות:  2005–הווה (כ־20 שנה) 
 www.levechad.org
 
מתנדב הארגון מסייע בפינוי בית הרוס במבצע עופרת יצוקה, 2009
מתנדבי הארגון בתחנת גיוס מתנדבים לאיתור קשישה נעדרת בירושלים, 2012
מתנדבי הארגון מפעילים חוג ריקודי עם להפגת המתח בקיבוץ עלומים במהלך מבצע עמוד ענן
מתנדבי הארגון שומרים על ילדים במהלך מבצע צוק איתן
מתנדבים מחזיקים שלט עם סיסמת הארגון, במבצע צוק איתן
"לב אחד - סיוע אזרחי בחירום" היא עמותה ישראלית רשומה המפעילה תשתית מתנדבים במצבי חירום, בהם אוכלוסייה גדולה נזקקת לסיוע.
המודל הייחודי של הארגון מתמקד בשלושה מישורים: גיוס מתנדבים מתוך האוכלוסייה הנצרכת והפיכתם בכך לפעילים, משפיעים ומועילים; עבודה ישירה תחת הרשות המקומית באופן מסודר וריכוזי, וכן הכשרת צוותי פעולה בעת שגרה, הנכונים ל"הקפצה" בכל רגע. מאז הקמתו הפעיל "לב אחד" למעלה מ-26,000 מתנדבים בפריסה ארצית (נכון לספטמבר 2014), וזכה להכרה מצד גופים רשמיים כמו פיקוד העורף, רשות החירום הלאומית, משרד הרווחה ומשרד החינוך.
פעילות הארגון ממומנת מתרומות. בנובמבר 2014 זכה הארגון באות המופת על פעילות חברתית, במסגרת כנס שדרות לחברה.
בשנת 2024 זכה החמ״ל הירושלמי שהוקם במהלך מלחמת חרבות ברזל במסגרת העמותה (בשיתוף עם התעוררות בירושלים, האיחוד הירושלמי ואגוני מחאה שונים) באות הנשיא למתנדב.
היסטוריה

ארגון 'לב אחד' החל לפעול בשנת 2005 במטרה לסייע לתושבי גוש קטיף שפונו במסגרת תוכנית ההתנתקות. מייסדיו היו מדריכים וחניכים מהמכינה הקדם-צבאית 'עין פרת - המדרשה למנהיגות חברתית' שבכפר אדומים, ביוזמתה של בוגרת המכינה, יערה פירון, ובהובלתו של אילי צור, מדריך במכינה שהיה גם מנהלו הראשון של הארגון. בראשית דרכו הפעיל הארגון צוותי מתנדבים שסייעו למשפחות במהלך הפינוי ולאחריו. שנה לאחר מכן נרשם הארגון כעמותה ופעל בקרב האוכלוסייה האזרחית ביישובי הצפון, במהלך מלחמת לבנון השנייה.
במהלך השנים סייע הארגון לאוכלוסייה האזרחית בפריסה ארצית בפעולות איבה, כמו תחת מטחי טילים וקסאמים, וכן בעזרה בעת אסונות טבע, כמו סופות, שיטפונות וכדומה. הצלחת 'לב אחד' בישראל הביאה את ממשלת סרביה לפנות לארגון בבקשת עזרה בשיטפונות העזים שפקדו את המדינה בראשית 2014. הארגון סייע בהכוונת מתנדבים ובהכשרת האוכלוסייה המקומית להתמודדות עם מצבי חירום דומים בעתיד.
המודל הייחודי של הארגון

פעילות מתנדבי 'לב אחד' בתוכנית ההתנתקות ובמלחמת לבנון השנייה חידדו את הצורך ביצירת תשתית קבועה של מתנדבים, שיפעלו באופן מסודר ומרוכז מתוך האוכלוסייה האזרחית עצמה. לצורך כך גובש מודל פעילות ייחודי, העונה על צרכים אלה:
המודל הייחודי של הארגון > עבודה תחת הרשות המקומית

הרשות המקומית נקראת במצבי חירום להתמודד עם אתגרים אזרחיים רבים, אך לא פעם היא קורסת עקב חוסר ארגון והיעדר משאבים וכוח אדם, הנצרכים בעת חירום. אזרחי מדינת ישראל הוכיחו את התגייסותם במצבים כאלה לעזרה, אולם הסתבר כי אלפי המתנדבים זקוקים למנגנון הפעלה אפקטיבי, מאורגן ומתואם. המודל של ארגון 'לב אחד' מבוסס על עבודה משותפת עם רכז המתנדבים העירוני, ומעמיד לרשותו מערך גיוס והפעלה, שמאפשר לו לנהל אלפי מתנדבים בו זמנית.